CELEX: 62012CA0548
Language: sk
Date: 2014-03-13 00:00:00
Title: Vec C-548/12: Rozsudok Súdneho dvora (siedma komora) z  13. marca 2014 (návrh na začatie prejudiciálneho konania, ktorý podal Landgericht Krefeld – Nemecko) – Marc Brogsitter/Fabrication de Montres Normandes Eurl., Karsten Fräßdorf (Priestor slobody, bezpečnosti a spravodlivosti  — Súdna právomoc v občianskych a obchodných veciach  — Nariadenie (ES) č. 44/2001 – Osobitné právomoci  — Článok 5 body 1 a 3  — Žaloba na určenie občianskoprávnej zodpovednosti  — Zmluvná alebo mimozmluvná povaha)

5.5.2014   
            
            
               SK
            
            
               Úradný vestník Európskej únie
            
            
               C 135/10
            
         Rozsudok Súdneho dvora (siedma komora) z 13. marca 2014 (návrh na začatie prejudiciálneho konania, ktorý podal Landgericht Krefeld – Nemecko) – Marc Brogsitter/Fabrication de Montres Normandes Eurl., Karsten Fräßdorf
   (Vec C-548/12) (1)
   
   ((Priestor slobody, bezpečnosti a spravodlivosti - Súdna právomoc v občianskych a obchodných veciach - Nariadenie (ES) č. 44/2001 – Osobitné právomoci - Článok 5 body 1 a 3 - Žaloba na určenie občianskoprávnej zodpovednosti - Zmluvná alebo mimozmluvná povaha))
   2014/C 135/10
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Landgericht Krefeld
   
      Účastníci konania pred vnútroštátnym súdom
   
   
      Žalobca: Marc Brogsitter
   
      Žalovaná: Fabrication de Montres Normandes Eurl., Karsten Fräßdorf
   
      Predmet veci
   
   Návrh na začatie prejudiciálneho konania – Landgericht Krefeld – Výklad článku 5 bodu 1 nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (Ú. v. ES L 12, 2001, s. 1; Mim. vyd. 19/004, s. 42) – Osobitná právomoc – Žaloba podaná na súde príslušnom v oblasti nároku na náhradu škody z mimozmluvnej zodpovednosti – Situácia, v ktorej došlo k nezákonnému konaniu v rámci zmluvy medzi jej autorom a poškodeným a súd miesta, kde malo dôjsť k plneniu základnej povinnosti, sa nachádza v inom členskom štáte – Určenie príslušného súdu
   
      Výrok rozsudku
   
   Žaloby na určenie občianskoprávnej zodpovednosti, ako sú tie v prejednávanej veci, ktoré majú povahu mimozmluvnej zodpovednosti vo vnútroštátnom práve, je potrebné považovať za žaloby spadajúce do „zmluvných vecí“ v zmysle článku 5 bodu 1 písm. a) nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach, ak vytýkané správanie možno považovať za nedodržanie zmluvných povinností, ktoré môžu byť určené s ohľadom na predmet zmluvy.
   
      (1)  Ú. v. EÚ C 101, 6.4.2013.